# Guia Ubuntu/Índex Lubuntu 13.04/Eines del Sistema

Al Menú Eines del Sistema hi trobareu els següents menús

## Centre del Programari del Lubuntu

Aquesta és l'opció gràfica més senzilla. A la la finestra principal hi trobareu unes icones per poder triar per temes: internet, jocs, ofimàtica, gràfics, etc. Si feu clic en una icona veureu tot el programari disponible relacionat.
A la part superior hi teniu una opció que diu instal·lat (installed software) per poder veure el que hi teniu instaŀlat.
Un cop haguéssiu triat un programa en concret, només us caldrà prémer la icona "Afegir a la cistella (Add to th Apps Basket). Ales hores, Feu clic a la pestanya "Apps Basket" i feu clic a "Install Packages (instaŀlat paquets).

## Creador de discos d'arrencada

Aquesta eina us permetera de crear en una clau USB un sistema "viu" que permet iniciar-se en un PC sense haver d'instal·lar-ho.
Bàsicament una sessió tipus Live (viu) no instal·la res al disc dur sense posar en risc l'ordinador el qual en feu ús. Per a iniciar la instal·lació tipus Live (en una clau usb) feu clic al llançador d'Aplicacions - Eines del sistema - Creador de discos d'arrencada.
Primer cal triar una imatge *.iso fent clic a Altres ...
Després triar la clau usb allà on diu Disc a utilitzar:
Per acabar on diu En arrencar des d'aquest disc ... trieu una opció segons l'espai que disposeu.
Finalment feu clic a Crea un disc d'arrencada. En poc més de 10 minuts el tindreu instal·lat.
Per als usuaris novells, una manera fàcil d'identificar una clau USB o una partició d'un dics dur, és mirant la seva capacitat en GB.

## File Manager PCManFM

En parlem al Capítol Segon d'aquesta guia.

## Gestor d'Actualitzacions

Com amb qualsevol sistema operatiu, cal que actualitzeu Lubuntu regularment. Això assegurarà que gaudiu del programari més recent lliure d'errors i forats que podrien fer insegur el vostre ordinador davant d'atacs o programes maliciosos.
Lubuntu actualitza el sistema automàticament amb un programa anomenat Gestor d'actualitzacions. Per defecte i automàticament, revisa si hi ha noves actualitzacions diàriament. En el cas de tenir noves actualitzacions disponibles, us avisarà amb una finestra quelcom semblant la següent captura. Si ho desitgeu, també podeu iniciar el Gestor d'actualitzacions prement: Eines del sistema - Gestor d'actualitzacions.
Si feu clic a Instaŀla-ho ara les actualitzacions, per defecte, s'instal·laran totes. Si ho preferiu, també podeu seleccionar-ne només les que us interessin. Teniu en compte que només es pot tenir una aplicació d'instal·lació de programari oberta en cada moment. És a dir, si teniu en marxa el Synaptic o altres aplicacions semblants, les haureu de tancar abans.
La periodicitat de comprovació d'actualitzacions i altres paràmetres es poden modificar a la pestanya Paràmetres.
La següent captura pertany a la pestanya de Paràmetres.
També es pot actualitzar el sistema utilitzant el Terminal. En aquest cas, per a actualitzar el sistema i els paquets de programari caldrà executar les següents ordres:
$ sudo apt‐get update
$ sudo apt‐get upgrade
Actualització del Lubuntu a una versió superior
Actualitzar Lubuntu d'una versió a una altra de superior és ben senzill. Si, per exemple, teniu la versió 13.04, i voleu actualitzar-la a la 13.10 heu de seguir les següents passes:
1. Obriu: Eines del sistema - Gestor d'actualitzacions.
2. Premeu "Comprova" per veure si hi ha disponibles actualitzacions de la versió que teniu instałlada, en cas afirmatiu, instałleu-les. Premeu un segon cop "Comprova" per tal de verificar que les heu instałlat totes. Després, premeu "Actualitza" al costat on diu Nova Versió.
3. Una nova finestra us informarà de la nova versió disponible. Premeu "actualitza" i la resta és tan sols esperar que acabi.
Us recordem que, si teniu cap problema, aquí trobareu suport: http://www.ubuntu.cat/
A la pestanya "Assistència" hi ha: Llistes de correu, pàgines d'ajuda, fòrum, etc.
Actualitzar Lubuntu a una versió que encara no ha sortit
És ben fàcil. Obriu un Terminal i executeu la següent ordre: update-manager -d
La resta és bufar i fer ampolles.
Aquesta opció és millor només per a usuaris avançats que, en cas de tindre problemes amb la versió de prova, puguin resoldre'ls satisfactòriament.

## Gestor de paquets Synaptic

Synaptic és una eina gràfica per a l'instal·lació de paquets una mica més complerta que El Gestor de Programari del Lubuntu.
Synaptic és una eina molt potent i fàcil d'utilitzar fins i tot per als usuaris novells. És cert que el Centre de programari del Lubuntu és gràficament més atractiu que Synaptic, però no té coses com "Marca per a reinstaŀlar" que si té Synaptic fent clic dret a un paquet seleccionat.
Si sou un usuari avançat i voleu gestionar les fonts de programari, ho podreu fer al menú Paràmetres - Dipòsits.
Algunes característiques del Synaptic
A la part inferior esquerra, teniu diversos botons que modifiquen el contingut del lateral de l'esquerra.
-Seccions: mostra diferents seccions que cataloguen el programari disponible.
-Estat: cataloga els paquets per instal·lats, no instal·lats, nous, etc.
-Origen.
-Filtres personalitzats: diferents maneres de catalogar els paquets de manera personalitzada.
-Resultats de la cerca.
-Architecture.
En el cas que vulgueu cercar un paquet determinat, podeu fer servir, a la barra d'eines, el botó Cerca ràpida.
Si voleu instal·lar un paquet, hauríeu de clicar amb el botó de la dreta, al quadre que hi ha a la part esquerra del nom del paquet. Aleshores, marqueu l'opció Marca per a instal·lar.
Un cop ja tingueu tots el paquets desitjats marcats, heu de prémer Aplica a la barra d'eines.

## Gestor de Tasques

Un programa per poder visualitzar l'ús de la memòria i processador, i per veure els programes en ús amb opció a aturar-los.

## Hora i Data

Aquí podreu configurar la zona horaria i si voleu que es sincronitzi amb els servidors d'internet.

## Impressores

Instal·lació d'una impressora
Per a instal·lar-la, caldrà fer clic a la icona + Afegeix.
És molt possible que el sistema ja hagi detectat la vostra impressora i hi aparegui llistada al requadre inferior.
a la part superior hi teniu uns menús amb diferents opcions:
1. Servidor. Per connectar a un servidor d'impressió..
2. Impressora. A "Propietats" podreu editar les opcions predeterminades de qualitat, orientació del paper, etc. També podreu veure la cua d'impressió i algunes coses més.
3. Visualitza. Per indicar si es vol veure les impressores descobertes.
4. Ajuda. Per soŀlucionar problemes i veure la versió del programa.
També es pot trobar ajuda en temes d'impressores a:
http://openprinting.org
http://www.openprinting.org/printers
Si heu d'instal·lar una impressora en xarxa, podreu trobar informació útil en aquest enllaç del blog (Miquel Adroer i Llauradó):
http://miquel66.caliu.cat/2010/03/22/oce-tambe-imprimeix-amb-linux/

## Instaŀlador de paquets GDebi

Si us heu baixat un programa en paquet tipus deb aquest serà el programa que utilitzareu. Però de fet no us cal saber-ne gaire, ja que en fer doble clic a un paquet .deb el programa s'executarà de manera automàtica i no haureu de fer pràcticament res a part de prémer la icona "Instal·la el paquet".

## System Profile

Amb aquest programa podreu veure totes les característiques del maquinari del vostre PC. Tals com dispositius PCI, impressores, CPU i ús de la memòria RAM entre moltes altes coses.

## Usuaris i Grups

Per a afegir un usuari, premeu Afegeix, per a editar-lo, al costat teniu tres camps amb l'opció Canvia.
Si ho preferiu, també es poden gestionar usuaris amb el Terminal
Algunes ordres:
Per afegir un usuari: $ sudo adduser nom-usuari
Per canviar la contrasenya d'un usuari concret: $ sudo passwd nom-usuario
Per canviar la contrasenya del usuari en ús: $ sudo passwd
En el cas de tindre un sol usuari al vostre PC, no és una mala idea crear-ne un de més amb drets d'usuari. Aleshores, si teniu cap problema per accedir al sistema, sempre hi tindreu una segona opció per entrar-hi i intentar de solventar el problema, o almenys poder recuperar documents amb facilitat.

## UXTerm - XTerm

Per fe ús del Terminal. En parlem al Capítol "CONEIX LUBUNTU" Escrivint al Terminal.